ประกาศคณะกรรมการกํากับหลักทรัพย์และตลาดหลักทรัพย์ที่ กธ. 2/2560เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า อาศัยอํานาจตามความในมาตรา 3 และมาตรา 9 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 11/2547 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า ลงวันที่ 23 มกราคม พ.ศ. 2547(2) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 45/2549 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า (ฉบับที่ 2) ลงวันที่ 27 ธันวาคม พ.ศ. 2549 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 29/2552 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า (ฉบับที่ 3) ลงวันที่ 25 พฤศจิกายน พ.ศ. 2552(4) ประกาศคณะกรรมการกํากับหลักทรัพย์และตลาดหลักทรัพย์ ที่ กข. 14/2553 เรื่อง การกําหนดลักษณะการให้คําแนะนําที่ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า (ฉบับที่ 4) ลงวันที่ 26 สิงหาคม พ.ศ. 2553ข้อ ๒ ในประกาศนี้"การให้คําแนะนํา" หมายความว่า การให้คําแนะนําหรือแสดงต่อบุคคลทั่วไปว่าพร้อมจะให้คําแนะนําไม่ว่าโดยทางตรงหรือทางอ้อมแก่บุคคลอื่นเกี่ยวกับสัญญาซื้อขายล่วงหน้าหรือความเหมาะสมในการซื้อขายสัญญาซื้อขายล่วงหน้า"ผู้ลงทุนสถาบัน" หมายความว่า (1) ธนาคารแห่งประเทศไทย(2) ธนาคารพาณิชย์ (3) สถาบันการเงินที่มีกฎหมายเฉพาะจัดตั้ง(4) บริษัทหลักทรัพย์ (5) ผู้ประกอบธุรกิจสัญญาซื้อขายล่วงหน้า(6) บริษัทประกันชีวิต(8) กองทุนรวม(9) กองทุนส่วนบุคคล(10) กองทุนสํารองเลี้ยงชีพ(11) กองทุนบําเหน็จบํานาญข้าราชการ(12) กองทุนประกันสังคม(13) บริษัทจดทะเบียนในตลาดหลักทรัพย์แห่งประเทศไทย(14) นิติบุคคลที่จดทะเบียนตามกฎหมายไทยที่มีสินทรัพย์ตามงบการเงินตั้งแต่ 5,000 ล้านบาท(15) บุคคลอื่นที่ธนาคารแห่งประเทศไทยกําหนดให้สามารถนําเงินไปลงทุนในสัญญาซื้อขายล่วงหน้าในต่างประเทศได้ ทั้งนี้ ตามที่สํานักงาน ก.ล.ต. กําหนด"ประกาศมาตรฐานการประกอบธุรกิจ" หมายความว่า ประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า"ประกาศหลักเกณฑ์การประกอบธุรกิจสัญญาซื้อขายล่วงหน้า" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับการจดทะเบียนเป็นตัวแทนซื้อขายสัญญาซื้อขายล่วงหน้าและผู้ค้าสัญญาซื้อขายล่วงหน้า "ประกาศหลักเกณฑ์การจัดการเงินทุนสัญญาซื้อขายล่วงหน้า" หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการเงินทุนสัญญาซื้อขายล่วงหน้าสําหรับผู้ได้รับการจดทะเบียนเป็นผู้จัดการเงินทุนสัญญาซื้อขายล่วงหน้า"ประกาศการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ" หมายความว่า ประกาศคณะกรรมการกํากับตลาดทุนว่าด้วยการให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศข้อ ๓ การให้คําแนะนําในลักษณะอย่างใดอย่างหนึ่งดังต่อไปนี้ ไม่ถือเป็นการประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้า(1) การให้คําแนะนําในประเทศไทยหรือจากประเทศไทยแก่ผู้ลงทุนไม่เกิน 15 ราย ในรอบระยะเวลา 12 เดือนใด ๆ โดยมิได้กระทําการใด ๆ อันเป็นการแสดงตนว่าจะให้บริการการเป็นที่ปรึกษาสัญญาซื้อขายล่วงหน้า(2) การให้คําแนะนําจากประเทศไทยแก่ผู้ลงทุนที่อยู่ต่างประเทศ โดยมีการแสดงตนว่าเป็นการให้บริการการเป็นที่ปรึกษาสัญญาซื้อขายล่วงหน้าในนามของบุคคลที่ประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าตามกฎหมายของประเทศนั้น(3) การให้คําแนะนําแก่ผู้ลงทุนในประเทศไทยของผู้ประกอบธุรกิจสัญญาซื้อขายล่วงหน้าต่างประเทศ โดยมีลักษณะดังนี้ (ก) ในกรณีที่ให้คําแนะนําแก่ผู้ลงทุนสถาบัน ต้องมีการให้คําแนะนําแก่ผู้ลงทุนสถาบันเท่านั้น (ข) ในกรณีที่ให้คําแนะนําแก่ผู้ลงทุนที่มิใช่ผู้ลงทุนสถาบัน ต้องมีลักษณะดังนี้ 1. ต้องเป็นการให้คําแนะนําโดยผู้ประกอบธุรกิจสัญญาซื้อขายล่วงหน้าต่างประเทศที่ได้รับใบอนุญาตให้ประกอบธุรกิจสัญญาซื้อขายล่วงหน้าจากหน่วยงานกํากับดูแลด้านสัญญาซื้อขายล่วงหน้าในต่างประเทศหน่วยงานใดหน่วยงานหนึ่งดังนี้ 1.1 หน่วยงานกํากับดูแลที่เป็นสมาชิกของ International Organization of Securities Commissions ("IOSCO") โดยหน่วยงานดังกล่าวต้องเป็นพหุภาคีประเภท Signatory A ใน Multilateral Memorandum of Understanding Concerning Consultation and Cooperation and the Exchange of Information ("MMOU") ("IOSCO MMOU") 1.2 หน่วยงานกํากับดูแลของประเทศที่อยู่ในกลุ่มประเทศ Organization for Economic Co-operation and Development ("OECD") 1.3 หน่วยงานกํากับดูแลของประเทศที่อยู่ในประชาคมเศรษฐกิจอาเซียน (ASEAN Economic Community) ("AEC") 2. ต้องเป็นการให้คําแนะนําผ่านผู้ประกอบธุรกิจสัญญาซื้อขายล่วงหน้า และผู้ประกอบธุรกิจสัญญาซื้อขายล่วงหน้าดังกล่าวได้แจ้งชื่อบุคลากรจากต่างประเทศที่จะเข้ามาให้คําแนะนํานั้นต่อสํานักงาน ก.ล.ต. แล้ว ตามประกาศมาตรฐานการประกอบธุรกิจ ประกาศหลักเกณฑ์การประกอบธุรกิจสัญญาซื้อขายล่วงหน้า ประกาศหลักเกณฑ์การจัดการเงินทุนสัญญาซื้อขายล่วงหน้า หรือประกาศการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ แล้วแต่กรณี (4) การให้คําแนะนําทางวิทยุกระจายเสียง วิทยุโทรทัศน์ หนังสือพิมพ์ หรือสิ่งพิมพ์อื่นใด ที่มีลักษณะดังนี้ครบถ้วน (ก) ให้คําแนะนําโดยมิได้พิจารณาถึงวัตถุประสงค์ในการลงทุน ฐานะทางการเงินหรือความต้องการของบุคคลใดเป็นการเฉพาะ (ข) เผยแพร่คําแนะนําในวงกว้างเป็นการทั่วไป โดยบุคคลที่ต้องการข้อมูลสามารถเข้าถึงข้อมูลโดยง่ายและไม่จําเป็นต้องสมัครเป็นสมาชิก และ (ค) ไม่มีวัตถุประสงค์หลักในการให้คําแนะนําแก่บุคคลอื่นเกี่ยวกับสัญญาซื้อขายล่วงหน้าหรือความเหมาะสมในการซื้อขายสัญญาซื้อขายล่วงหน้า โดยพิจารณาจากปริมาณของเนื้อหาการให้คําแนะนํา ทั้งนี้ ตามหลักเกณฑ์และวิธีการที่สํานักงาน ก.ล.ต. ประกาศกําหนด(5) การให้คําแนะนําผ่านสื่อหรือผ่านการจัดสัมมนา ที่เจ้าของสื่อ เจ้าของรายการ เจ้าของคอลัมน์ เจ้าของที่อยู่เว็บ หรือผู้จัดสัมมนา มิใช่ผู้ประกอบธุรกิจสัญญาซื้อขายล่วงหน้า โดยมีลักษณะดังนี้ (ก) ในกรณีที่ให้คําแนะนําแก่ผู้ลงทุนสถาบัน โดยผู้ให้คําแนะนําเป็นผู้ประกอบธุรกิจสัญญาซื้อขายล่วงหน้าต่างประเทศ ต้องมีการให้คําแนะนําแก่ผู้ลงทุนสถาบันเท่านั้น (ข) ในกรณีที่เป็นการให้คําแนะนําในกรณีอื่นนอกเหนือจาก (ก) ต้องจัดให้มีบุคลากรในธุรกิจตลาดทุนที่ได้รับความเห็นชอบจากสํานักงาน ก.ล.ต. ตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน หรือบุคลากรจากต่างประเทศที่ได้รับการแจ้งชื่อตาม (3)(ข) แล้วแต่กรณี เป็นผู้ทําหน้าที่ในการให้คําแนะนําภายใต้การควบคุมดูแลของผู้ประกอบธุรกิจสัญญาซื้อขายล่วงหน้าข้อ ๔ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2560 เป็นต้นไปผู้มีอํานาจลงนาม - ประกาศ ณ วันที่ 12 มกราคม พ.ศ. 2560 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์